ताज पर भीड़ के दवाब का गुस्सा शनिवार को सीआइएसएफ के एक जवान को झेलना पड़ा। पूर्वी गेट पर लंबी लाइनें देख एक पर्यटक ने निकासी रास्ते से प्रवेश करने की कोशिश की। इस दौरान सीआइएसएफ जवान ने रोका तो पर्यटक ने हाथापाई की। उसने सीआइएसएफ जवान पर लात-घूंसे थप्पड़ चलाए। सीआइएसएफ के अन्य जवानों ने बीच-बचाव किया। मौके पर मौजूद ताज सुरक्षा पुलिस ने पर्यटक को पकड़ा। बाद में उसे छोड़ दिया गया। ताज सुरक्षा सीईओ मोहसिन खान ने बताया कि पर्यटक सेना का जवान था। सीआइएसएफ द्वारा कोई लिखित शिकायत नहीं दी गई। इसलिए पर्यटक को छोड़ दिया गया।